……………..(sz.) napirend

**Előterjesztve**:

Közoktatási, Közművelődési,

Sport és Informatikai Bizottsághoz

## **E L Ő T E R J E S Z T É S**

**a Képviselő-testület 2016. július 14-ei rendkívüli ülésére**

**Tárgy:** Az Önkormányzat fenntartásában lévő óvodák maximális csoport létszámtól

 való eltérés engedélyezése

**Készítette:** ………………..………Ötvös Zoltán Művelődési Iroda vezetője

**Egyeztetve**: ……………………….Dankó Virág alpolgármester

**Látta:**…………………………….. dr. Szalai Tibor jegyző

**A napirend tárgyalása zárt ülést nem igényel.**

**Tisztelt Képviselő-testület!**

A nemzeti köznevelésről szóló 2011. évi CXC. törvény 25. § (7) bekezdése az alábbiak szerint rendelkezik:

 „Az óvodai csoportok, iskolai osztályok, kollégiumi csoportok minimális, maximális és átlaglétszámát a 4. melléklet határozza meg. Az óvodai csoportra, iskolai osztályra, kollégiumi csoportra megállapított maximális létszám a nevelési év, illetőleg a tanítási év indításánál a fenntartó engedélyével legfeljebb húsz százalékkal átléphető, továbbá függetlenül az indított osztályok, csoportok számától, akkor is, ha a nevelési év, tanítási év során az új gyermek, tanuló átvétele, felvétele miatt indokolt.”

A 4. sz. melléklet alapján az óvodában a maximális létszám: 25 fő.

Az óvodai maximális létszám 20%-kal történő megemelését követően 30 gyermek felvételére lesz lehetőség, hasonlóan az előző évekhez.

A májusban lezajlott felvételek adatai alapján szükség van az átlag 30 fős óvodai csoportok indítására.

Annak érdekében, hogy a gyermekek felvétele továbbra is törvényes keretek között, zökkenőmentesen történjen, javaslom a Képviselő-testületnek, hogy a II. Kerületi Önkormányzat fenntartásában működő óvodák kapjanak továbbra is engedélyt arra, hogy felvehessenek gyermeket, a maximális létszám fölött húsz százalékig úgy, hogy az alapító okiratban meghatározott létszámot ne lépjék túl.

A Közoktatási, Közművelődési, Sport és Informatikai Bizottság véleményét a Képviselő-testület ülésén ismerteti.

#### Határozati javaslat

A Képviselő-testület úgy dönt, hogy a nemzeti köznevelésről szóló 2011. évi CXC. törvény 25. § (7) bekezdésének felhatalmazása alapján a Budapest Főváros II. Kerületi Önkormányzat fenntartásában lévő óvodák vezetői részére engedélyezi a nevelési év kezdeténél és az év során is – az alapító okiratban meghatározott létszám erejéig - a maximális gyermeklétszám 20%-kal történő túllépését.

**Felelős:** Polgármester

**Határidő:** minden nevelési évet megelőző

 augusztus 31.

*A határozat meghozatalához egyszerű többségű szavazati arány szükséges.*

Budapest, 2016. július 11.

**Dr. Láng Zsolt**

**polgármester**